**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**Ministarstvo obrazovanja i nauke**

**Broj: 10/1-30-453-5/23**

**Tuzla, 07.02.2023. godine**

Na osnovu člana 74. Zakona o državnoj službi u Tuzlanskom kantonu (,,Službene novine Tuzlanskog kantona, broj: 7/l7, 10/17, 10/18, 14/18, 8/21 i 10/22), ministar obrazovanja i nauke Tuzlanskog kantona, objavljuje

**JAVNI OGLAS**

**za popunu upražnjenog radnog mjesta namještenika u**

**Ministarstvu obrazovanja i nauke Tuzlanskog kantona**

1. **Viši referent za polaganje ispita iz upravljanja motornim vozilom „B“ i „C“ kategorije......................................................1 (jedan) izvršilac – na neodređeno vrijeme**

 **Opis poslova:**

 Vrši poslove ispitivača iz upravljanja motornim vozilom za one kategorije/potkategorije za koje posjeduje Licencu ispitivača iz upravljanja motornim vozilom, obavlja administrativne poslove vezane za polaganje ispita iz upravljanja motornim vozilom, upoznaje šefa Odsjeka za polaganje vozačkih ispita sa stanjem u oblasti polaganja ispita iz upravljanja motornim vozilom, radi na svom stručnom usavršavanju, obavlja i druge poslove po nalogu šefa Odsjeka za polaganje vozačkih ispita, pomoćnika ministra za saobraćajnu edukaciju, sekretara i ministra, za svoj rad je neposredno odgovoran šefu Odsjeka za polaganje vozačkih ispita i pomoćniku ministra za saobraćajnu edukaciju.

 **Uslovi:**

 Pored općih uslova predviđenih članom 76. Zakona o državnoj službi u Tuzlanskom kantonu (da je državljanin Bosne i Hercegovine, da je stariji od 18 godina, da je zdravstveno sposoban za obavljanje poslova utvrđenih za radno mjesto, da u posljednje dvije godine od dana objavljivanja oglasa nije otpušten iz državne službe kao rezultat disciplinske kazne na bilo kojem nivou vlasti u Bosni i Hercegovini i da nije obuhvaćen odredbama člana IX 1. Ustava Bosne i Hercegovine), kandidat treba ispunjavati i **sljedeće posebne uslove** i to:

- SSS, IV stepen – saobraćajna škola, cestovni smjer,

 - Posjedovanje Licence ispitivača iz upravljanja motornim vozilom za “B” i “C”

 kategorije,

- Stručni ispit za namještenike u organima državne službe,

- Poznavanje rada na računaru,

- Posjedovanje vozačke dozvole,

- Najmanje 10 mjeseci radnog staža ostvarenog poslije završene srednje škole.

**Potrebna dokumentacija:**

Na Javni oglas kandidati trebaju priložiti sljedeće dokumente (originali ili ovjerene fotokopije):

- prijava sa kratkom biografijom (svojeručno potpisana) i kontakt podacima,

- diploma/svjedočanstvo o stečenoj odgovarajućoj školskoj spremi,

- uvjerenje o državljanstvu (ne starije od šest mjeseci) ili ovjerena fotokopija CIPS-ove lične

 karte,

- izvod iz matične knjige rođenih,

- dokaz o potrebnom radnom stažu,

- dokaz o poznavanju rada na računaru,

- ovjerena fotokopija vozačke dozvole,

- ovjerena fotokopija Licence ispitivača iz upravljanja motornim vozilom,

- dokaz o položenom stručnom ispitu za namještenike u organima državne službe,

- ovjerena izjava kandidata da u posljednje dvije godine od dana objavljivanja oglasa nije otpušten iz državne službe kao rezultat disciplinske kazne na bilo kojem nivou vlasti u Bosni i Hercegovini,

- ovjerena izjava kandidata da nije obuhvaćen odredbama člana IX 1. Ustava Bosne i Hercegovine.

**Napomene**:

Ovjerenom izjavom smatra se izjava čiji je potpis ovjeren kod nadležnog gradskog/općinskog organa uprave ili notara;

Pored naprijed navedene dokumentacije, kandidati mogu dostaviti i dokumentaciju kojom dokazuju pripadnost branilačkoj populaciji, vezano za Zakon o dopunskim pravima branilaca i članova njihovih porodica – drugi prečišćeni tekst ("Službene novine TK", broj: 10/20), i to: uvjerenje službe za zapošljavanje da se nalaze na evidenciji nezaposlenih osoba i potvrdu nadležnog organa o pripadnosti branilačkoj populaciji;

 Kandidat koji nema položen stručni ispit za namještenike može biti primljen u radni odnos ali dužan je isti položiti najkasnije u roku od 6 mjeseci od prijema u radni odnos.

 Komisija za provođenje javnog oglasa, nakon utvrđivanja liste kandidata koji ispunjavaju uslove oglasa, obaviti će usmeni intervju sa kandidatima sa liste o čijem će mjestu i terminu održavanja kandidati biti naknadno obaviješteni.

 Namještenik koji bude primljen u radni odnos putem ovog Javnog oglasa dužan je dostaviti ljekarsko uvjerenje o zdravstvenoj sposobnosti (ne starije od 3 (tri) mjeseca). U slučaju da kandidat ne dostavi ljekarsko uvjerenje nakon prijema, bit će odabran sljedeći kandidat sa liste koji taj uslov ispunjava.

 Namještenik koji bude primljen u radni odnos putem ovog Javnog oglasa (ukoliko se radi o prvom zapošljavanju u organima državne službe) podliježe obavezi probnog rada u trajanju od 3 (tri) mjeseca.

Traženu dokumentaciju, u zatvorenoj koverti, dostaviti **u roku od 15 (petnaest) dana od dana objavljivanja ovog oglasa u dnevnim novinama**, putem Centralne pisarnice kantonalnih organa uprave na adresu Fra Grge Martića broj 8, 75000 Tuzla ili preporučeno putem pošte na adresu Fra Grge Martića broj 8, 75000 Tuzla, sa naznakom: Ministarstvo obrazovanja i nauke Tuzlanskog kantona („Za Komisiju za provođenje Javnog oglasa za prijem namještenika – ne otvarati“).

Ovaj javni oglas bit će objavljen u dnevnim novinama „Večernji list“ i na službenoj internet stranici Ministarstva obrazovanja i nauke Tuzlanskog kantona ([www.montk.gov.ba](http://www.montk.gov.ba)) i bit će otvoren 15 dana od dana njegovog objavljivanja u dnevnim novinama.

Nepotpune i neblagovremene prijave bit će odbačene i neće se uzeti u razmatranje.

 **Ministarstvo obrazovanja i nauke**

 **Tuzlanskog kantona**